CELEX: 32010R0353
Language: mt
Date: 2010-04-23 00:00:00
Title: Regolament tal-Kummissjoni (UE) Nru 353/2010 tat- 23 ta' April 2010 li japprova emendi żgħar fl-ispeċifikazzjoni ta' denominazzjoni elenkata fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Mirabelles de Lorraine (IĠP)]

24.4.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 104/45
            
         REGOLAMENT TAL-KUMMISSJONI (UE) Nru 353/2010
   tat-23 ta' April 2010
   li japprova emendi żgħar fl-ispeċifikazzjoni ta' denominazzjoni elenkata fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Mirabelles de Lorraine (IĠP)]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 510/2006 tal-20 ta' Marzu 2006 dwar il-protezzjoni tal-indikazzjonijiet ġeografiċi u tad-denominazzjonijiet tal-oriġini tal-prodotti agrikoli u l-prodotti tal-ikel (1), u b'mod partikolari t-tieni sentenza tal-Artikolu 9(2) tiegħu,
   Billi:
   
               (1)
            
            
               Skont l-ewwel subparagrafu tal-Artikolu 9(1) tar-Regolament (KE) Nru 510/2006, il-Kummissjoni eżaminat it-talba mressqa minn Franza għall-approvazzjoni ta' emendi fl-ispeċifikazzjoni tad-denominazzjoni protetta tal-oriġini “Mirabelles de Lorraine”, irreġistrata skont ir-Regolament tal-Kummissjoni (KE) Nru 1107/1996 (2)
               
            
         
               (2)
            
            
               It-talba għandha l-għan li temenda l-ispeċifikazzjonijiet filwaqt li żżid il-mirabelles ffriżati f'temperatura baxxa ħafna. Diġà saru xi emendi oħra, speċjalment rigward il-prova tal-oriġini u t-tikkettar.
            
         
               (3)
            
            
               Il-Kummissjoni eżaminat l-emenda kkonċernata u kkonkludiet li hija ġġustifikata. Billi din hija emenda żgħira skont l-Artikolu 9 tar-Regolament (KE) Nru 510/2006, il-Kummissjoni tista' tapprovaha mingħajr rikors għall-proċedura stipulata fl-Artikoli 5, 6 u 7 tal-istess Regolament,
            
         ADOTTAT DAN IR-REGOLAMENT:
   Artikolu 1
   L-ispeċifikazzjonijiet tal-indikazzjoni ġeografika protetta “Mirabelles de Lorraine” huma b'dan emendati skont l-Anness I għal dan ir-Regolament.
   Artikolu 2
   Id-dokument sħiħ li jinkludi l-elementi ewlenin ta' dawn l-ispeċifikazzjonijiet jinsab fl-Anness II għal dan ir-Regolament.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta’ April 2010.
      
         
            Għall-Kummissjoni
         
         José Manuel BARROSO
         
            Il-President
         
      
   
   
      (1)  ĠU L 93, 31.3.2006, p. 12.
   
      (2)  ĠU L 148, 21.6.1996, p. 1.
   
      ANNESS I
      Fl-ispeċifikazzjonijiet tal-indikazzjoni ġeografika protetta tal-“Mirabelles de Lorraine”, ġew approvati l-emendi li ġejjin:
      
         Deskrizzjoni
      
      
               
                  (1)
               
               
                  Żieda tal-paragrafu: “Il-Mirabelles de Lorraine jistgħu jkunu ppakkjati u ppreżentati friski jew iffriżati. Il-mirabelles friski huma mmirati għall-konsum bħala frott individwali jew għall-ipproċessar. Il-mirabelles iffriżati f'temperatura baxxa ħafna huma maħsuba għall-ipproċessar jew għall-konsumatur individwali u jistgħu jkunu ppreżentati f'forom differenti:
                  
                              (a)
                           
                           
                              sħaħ bl-għadma
                           
                        
                              (b)
                           
                           
                              sħaħ mingħajr għadma
                           
                        
                              (c)
                           
                           
                              maqsumin (nofsijiet) mingħajr għadma”
                           
                        
            
               
                  (2)
               
               
                  Deskrizzjoni preċiża tal-prodott tispeċifika l-użu differenti u l-possibbiltajiet għall-preżentazzjoni tal-frott.
               
            
               
                  (3)
               
               
                  Għandu jiżdied il-paragrafu li ġej: “Il-karatteristiċi tal-prodott għandhom, għal kull kategorija, jikkonformaw mar-regolamentazzjoni li tinsab fis-seħħ.”
               
            
               
                  (4)
               
               
                  Għandha tiżdied tabella li tiddeskrivi l-karatteristiċi fiżikokimiċi tal-prodott:
                  
                               
                           
                           
                              Mirabelles de Lorraine
                           
                        
                              Karatteristiċi
                           
                           
                              Frott ≥ dijametru ta’ 22 mm
                              Frott tal-Kategorija I li jittiekel bħala frott individwali
                              Regoli għall-frott immirat għall-ipproċessar
                              Couleur ≥ Kulur 4 (ara l-iskala ta’ kuluri AREFE fl-anness 5)
                              Kontenut medju ta’ zokkor ≥ 16° Brix għall-frott li jittiekel bħala frott individwali u ≥ 15° Brix għall-frott immirat għall-ipproċessar (metodu tat-tħin)
                           
                        
            
         Prova tal-oriġini
      
      
               
                  (1)
               
               
                  Is-sentenza “Għal kull kunsinna, l-impriżi parteċipanti għandhom jinkludu f'reġistru l-isem tar-razzett fejn tkabbar il-frott, il-kwantità mibgħuta, it-tip ta’ ppakkjar u l-użu aħħari” għandha tiġi sostitwita bil-kliem “Għal kull kunsinna, l-impriżi parteċipanti għandhom japplikaw arranġamenti għat-traċċabbiltà axxendenti u dixxendenti li tippermetti l-identifikazzjoni tal-oriġini, il-kwantità mibgħuta, it-tip ta’ ppakkjar u l-użu aħħari.”
               
            
               
                  (2)
               
               
                  Il-punti li ġejjin huma mħassra:
                  
                              (a)
                           
                           
                              “id-dikjarazzjonijiet tal-istampar u l-użu ta’ ‘aerex crates’, il-banners, it-tikketti jew il-biljetti li jagħmlu riferenza għat-tikketta
                           
                        
                              (b)
                           
                           
                              kopja tal-konformità tal-parteċipanti rigward it-tikketti, il-banners u l-biljetti ta’ identifikazzjoni”
                           
                        
            
               
                  (3)
               
               
                  Għandhom jiżdiedu l-paragrafi li ġejjin:
                  
                              (a)
                           
                           
                              “Wara l-ippakkjar, kull pakkett individwali ta’ frott li jittiekel bħala frott individwali u kull pelit tal-frott maħsub għall-ipproċessar industrijali għandu jkun identifikat għall-inqas b'kodiċi li jippermetti li wieħed isib l-informazzjoni tal-istadji preċedenti tal-produzzjoni (dan il-kodiċi jista' jikkorrispondi man-numru tal-fajl tal-ipproċessar jew man-numru tal-fajl tal-pelit).
                           
                        
                              (b)
                           
                           
                              Meta ssir il-kunsinna, il-fajls tal-produzzjoni għandhom jiġu kompluti bid-data tal-kunsinna u b'isem il-klijent.”
                           
                        
            
         Metodu ta’ produzzjoni
      
      
               
                  (1)
               
               
                  Dettalji dwar it-tip ta’ ħamrija biż-żieda ta’ “45 % ta’ elementi fini ta’ inqas minn 20 microns (tafal u tajn fin)”.
               
            
               
                  (2)
               
               
                  Għandha titneħħa din il-parti mill-paragrafu 4.4.2: “huwa possibbli li l-klima tinfluwenza l-kwalità tal-prodott; din ir-rabta bejn il-ħamrija, il-klima u l-kwalità hija attwalment is-suġġett ta’ studju mwettaq mill-AREFE: f'6 snin ġew studjati 20 masġar u l-konklużjonijiet ta’ din l-esperimentazzjoni se jkunu ppubblikati fi żmien tliet snin”.
               
            
               
                  (3)
               
               
                  Ir-riferenzi għad-dispożizzjonijiet tal-ispeċifikazzjonijiet reġjonali għat-tħawwil mill-ġdid tal-imsaġar għandhom jitneħħew.
               
            
               
                  (4)
               
               
                  Ir-riferenza għall-analiżi tal-weraq fil-ħarifa għandha titneħħa.
               
            
               
                  (5)
               
               
                  Ir-riferenza għad-densità tat-tħawwil minimu ta’ 150 siġra għal kull ettaru għandha titneħħa.
               
            
               
                  (6)
               
               
                  Il-kriterji għall-analiżi tal-grad ta’ maturità għandhom ikunu emendati.
               
            
               
                  (7)
               
               
                  Saret riferenza għall-iskala AREFE iktar milli għall-iskala Hunter A.
               
            
               
                  (8)
               
               
                  Ir-riferenza għar-relazzjoni zokkor / aċidità superjuri jew ekwivalenti għal 4 għandha tkun sostitwita bil-miżura ta’ kontenut ta’ zokkor minimu ta’ 15 Brix.
               
            
               
                  (9)
               
               
                  Għandhom jiżdiedu l-ispjegazzjonijiet li ġejjin dwar it-total tat-temperaturi: “Total minimu ta’ temperaturi fl-istadju F2 ta’ 1 750 °C (anness 6: protokoll ta’ maturità). Fil-punt meta 50 % tal-fjuri jinfetħu, wieħed jibda jakkumula t-temperaturi medji ta’ kuljum. Jidher li l-varjetà tal-Mirabelle 1510 timmatura f'temperatura ta’ 1 850 °C. Tipi bikrija speċifiċi jimmaturaw f'temperatura ta’ madwar 1 750 °C.”
               
            
               
                  (10)
               
               
                  Għandu jiżdied il-paragrafu li ġej dwar l-iffriżar f'temperaturi baxxi ħafna: “It-teknoloġija tal-iffriżar f'temperaturi baxxi ħafna tikkonsisti fil-ħolqien ta’ skambju ta’ sħana qawwija li jippermetti lit-temperatura massima tinżel malajr ħafna għal –18 °C; teknoloġija li tagħmel l-iffriżar f'temperaturi baxxi ħafna differenti minn iffriżar sempliċi. Iktar ma jkun mgħaġġel dan l-iskambju, iktar joħorġu aħjar il-karatteristiċi organolettiċi tal-prodott. Dan il-metodu ta’ konservazzjoni jippriżerva l-kwalità u l-karatteristiċi organolettiċi tal-mirabelles de Lorraine. L-iffriżar f'temperaturi baxxi ħafna għandu vantaġġi bħal:
                  
                              (a)
                           
                           
                              Vantaġġi organolettiċi (id-dehra, il-konsistenza, it-togħma). Mill-proċessi ta’ konservazzjoni kollha, il-kesħa biss tippermetti li jkunu restitwiti l-kwalitajiet organolettiċi kollha tal-prodotti magħżula fl-istat frisk inizjali tagħhom.
                           
                        
                              (b)
                           
                           
                              Vantaġġi nutrittivi. L-iffriżar f'temperaturi baxxi ħafna m'għandu l-ebda effett fuq il-valur nuttrittiv. Il-kesħa profonda tistabbilizza l-ikel fi stat partikolari.
                           
                        
                              (c)
                           
                           
                              Vantaġġi mikrobijoloġiċi. F'temperatura ta’ inqas minn –18 °C, il-mikroorganiżmi ma jiżviluppawx iktar. In-nuqqas totali tal-ilma (trasformat malajr, u kompletament, f'silġ) huwa wkoll xkiel għall-proliferazzjoni tagħhom”.
                           
                        
            
               
                  (11)
               
               
                  Il-kliem “din iż-żona tikkorrispondi għall-istadji tal-produzzjoni, tal-ħżin qabel l-ippakkjar u tal-ippakkjar tal-frott” għandha tiġi sostitwita bil-kliem “għal frott frisk, il-proċess kollu (il-produzzjoni, it-tqassim, l-użin, l-ippakkjar) għandu jsir fiż-żona ġeografika. Għall-frott iffriżat, l-istadji li ġejjin għandhom isiru fiż-żona ġeografika: il-produzzjoni, it-tqassim, l-użin, it-tneħħija tal-għadma u l-iffriżar.”
               
            
         Tikkettar:
      
      Tikkettar: miġjub f'konformità mal-iżviluppi regolatorji.
      
         Oħrajn
      
      Isem u kompożizzjoni tal-grupp:
      AIAL issa sar AMDL
      Isem il-president tħassar
      L-ismijiet tal-impriżi membri ġew irtirati
      Żdiedu mat-test l-iskop u l-funzjoni tal-assoċjazzjoni
      Ingħataw iktar dettalji fuq il-bażi tal-istatut tal-assoċjazzjoni dwar il-funzjoni u r-rwol tagħha fuq il-promozzjoni tal-kwalità
      L-aġġornament tal-klassi skont ir-Regolament (KE) Nru 1898/2006
   
   
      ANNESS II
      
         DOKUMENT UNIKU
      
      Regolament tal-Kunsill (KE) Nru 510/2006 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għall-prodotti agrikoli u l-oġġetti tal-ikel
      “MIRABELLES DE LORRAINE”
      Nru ral-KE: FR-IĠP-0117-0194-10.12.2007
      
         IĠP (X) DPO ( )
      
      1.   Isem
      
      “Mirabelles de Lorraine”
      2.   Stat Membru jew Pajjiż Terz
      
      Franza
      3.   Deskrizzjoni tal-prodott agrikolu jew tal-oġġett tal-ikel
      
      3.1.   Tip ta’ prodott
      
      
               
                  Klassi 1.6:
               
               
                  Frott u ħxejjex
               
            3.2.   Deskrizzjoni tal-prodott li tapplika għaliha d-denominazzjoni msemmija f’punt 1
      
      Frotta tonda, safra jew dehbiena meta timmatura li għandha għadma żgħira li tinqala’ (dijametru > 22 mm), b’kontenut ta’ zokkor medju ta’ 16° Brix għall-frotta li tittiekel individwalment u ta’ 15° Brix għall-frotta pproċessata li għandha kulur nru 4 fuq l-iskala tal-kuluri AREFE, li hija prodotta mit-taħlit tal-varjetajiet “Mirabelles de Nancy” u “Mirabelles de Metz”, u li kienet irreġistrata fil-katalgu uffiċjali tal-ispeċijiet fl-1961 taħt in-numri 91 291 u 91 290 (il-familja Rosaceae, l-ispeċi Prunus Insistitia).
      Il-“mirabelles de Lorraine” huma ppreżentati friski jew iffriżati f’temperaturi baxxi (sħaħ bl-għadma, sħaħ mingħajr għadma jew maqsumin (nofsijiet) mingħajr għadma).
      3.3.   Materja prima (għall-prodotti pproċessati biss)
      
      —
      3.4.   Għalf (għall-prodotti li ġejjin mill-annimali biss)
      
      —
      3.5.   Fażijiet speċifiċi fil-produzzjoni li jridu jsiru fiż-żona ġeografika identifikata
      
      Għall-frott frisk, il-proċess tal-produzzjoni kollu, it-tqassim, il-kejl tad-daqs (sizing) u l-ippakkjar għandhom isiru fiż-żona ġeografika identifikata.
      Għall-frott iffriżat, l-istadji tal-produzzjoni, it-tqassim, il-kejl tad-daqs, it-tneħħija tal-għadma u l-iffriżar f’temperaturi baxxi ħafna għandhom isiru fiż-żona ġeografika identifikata biss.
      Regoli speċifiċi applikabbli għat-tqattigħ, għat-taħkik, l-ippakkjar, eċċ.
      Minħabba l-fraġilità tal-frotta u r-riskji li l-frotta titgħaffeġ matul it-trasport, l-ippakkjar tal-frott frisk għandu jsir fiż-żona ġeografika identifikata.
      B’ippakkjar wieħed jifhem kemm l-imballaġġ individwali, kif ukoll fuq pelits u l-iffriżar f’temperaturi baxxi ħafna.
      3.6.   Regoli speċifiċi dwar it-tikkettar
      
      “Mirabelles de Lorraine”
      Isem u indirizz tal-organizzazzjoni li toħroġ iċ-ċertifikat
      Riferenza IĠP u/jew Logo Komunitarju
      4.   Definizzjoni konċiża taż-żona ġeografika
      
      Iż-żona ġeografika tal-“Mirabelle de Lorraine” tkopri l-muniċipalitajiet kollha tad-départements ta’ la Meuse, la Meurthe-et-Moselle, la Moselle u ta’ les Vosges.
      Wieħed ma jistax jistenna mill-indikazzjoni ġeografika protetta tal-“Mirabelles de Lorraine” ħlief frott li jkun ġej mill-imsaġar li jinsabu f’din iż-żona ġeografika.
      5.   Rabta maż-żona ġeografika
      
      5.1.   Speċifiċità taż-żona ġeografika
      
      Ir-reġjun tal-Lorraine huwa ideali għall-kultivazzjoni tal-mirabelles. Dan ir-reġjun jiddistingwi ruħu mill-ħamrija tat-tafal u tal-franka (manjeżju-potassju). L-imsaġar tal-Lorraine huma mħawlin f’ħamrija li fiha 45 % ta’ elementi fini ta’ inqas minn 20 microns (tafal u tajn fin).
      5.2.   Speċifiċità tal-prodott
      
      Il-Mirabelles de Lorraine huma magħmulin minn żewġ varjetajiet lokali: il-varjetajiet Mirabelles ta’ Nancy u l-Mirabelles ta’ Metz.
      L-ispeċifiċità tal-Mirabelles de Lorraine hija marbuta mal-mod ta’ kultivazzjoni tagħhom. Sabiex il-frott jikber bl-aħjar mod, id-densità tal-imsaġar ma għandhiex tkun iktar minn 400 siġra għal kull ettaru, il-ġbir tal-frott għandu jsir meta l-frott ikun immatura sew, u għandu jsir f’perjodu qasir (fi żmien 6 ġimgħat mill-bidu t’Awwissu sa nofs Settembru). Il-prodott imfittex huwa frotta safra u ħelwa għall-kuntrarju ta’ mirabelles aħdar u aċiduż li wieħed jista’ jsib f’reġjuni oħra.
      5.3.   Rabta kawżali bejn iż-żona ġeografika u l-kwalità jew il-karatteristiċi tal-prodott (għad-DPO) jew il-kwalità, ir-reputazzjoni jew karatteristiċi oħra speċifiċi tal-prodott (għall-IĠP)
      
      Ir-rabta mal-oriġini ġeografika tiddependi mir-reputazzjoni tal-prodott. Din ir-reputazzjoni hija bbażata fuq l-inklużjoni tal-Mirabelle de Lorraine fil-kċina lokali li tinstab fil-letteratura grazzi għar-riferenzi storiċi li jmorru lura għas-seklu 16.
      Barra minn hekk, il-festi tradizzjonali li għadhom isiru sal-lum huma xhieda ta’ din ir-reputazzjoni fost il-konsumaturi. Ir-reġjun tal-Lorraine jiżgura fuq kollox bejn 70 % u 80 % tal-produzzjoni Franċiża tal-mirabelles friski.
      Il-metodi tradizzjonali ta’ pproċessar: ġamm, ħelu u frott tal-bott li huma parti importanti tal-attività tas-settur tal-Mirabelles de Lorraine. In-numru kbir ta’ riċetti tar-reġjun tal-Lorraine li jinkludu l-mirabelles huma xhieda tal-użu tradizzjonali minbarra l-konsum tal-frott frisk.
      
         Referenza għall-pubblikazzjoni tal-ispeċifikazzjoni:
      
      http://www.inao.gouv.fr/repository/editeur/pdf/CDC-IGP/CDC-mirabelle-de-Lorraine.pdf